معمر بن ابی سرح

معمر بن ابی سرح یہ مہاجر صحابی اور غزوہ بدر میں شریک تھے۔

نام ونسب 
پورا نام معمر بن ابی سرح بن ربيعہ بن ہلال بن مالك بن ضبہ بن الحارث بن فہر بن مالك القرشی الفهری تھا۔ ابوسعید کنیت،مؤرخین کا ان کے نام میں اختلاف ہے بعض نے معمر بن ابی سرح اور واقدی نے عمرو بن ابی سرح لکھا ہے۔ ماں کا نام زینب تھا،نانہالی شجرہ یہ ہے،زینب بنت ربیعہ بن ہلال بن ضباب بن حجیر بن عبد بن معیص بن عامر بن لوئی۔

اسلام وہجرت 
قدیم اسلام قبول کرنے والے حبشہ میں ہجرت کی پھر مدینہ کو بھی ہجرت کی کلثوم بن ہدم کے ہاں ٹھہرے

غزوات 
بدر، احد اورخندق تمام مشہور لڑائیوں میں آنحضرتﷺ کے ساتھ رہے۔ یہ غزوہ بدر میں اپنے بھائی وہب بن ابی سرح کے ساتھ شریک ہوئے تھے۔

وفات 
ان کی وفات 30ھ خلافت عثمان میں ہوئی۔

ازواج واولاد 
حضرت معمرؓ کے دو بیویاں تھیں، امامہ بنت عامر اور حضرت ابوعبیدہؓ کی بہن، پہلی کے بطن سے عبداللہ تھے اوردوسری سے عمیر۔

حوالہ جات 

اصحاب احد
اصحاب بدر
اصحاب خندق
مہاجرین حبشہ